ভারতীয় প্রযুক্তিবিদ্যা প্রতিষ্ঠান (বিএইচইউ) বারাণসী
ভারতীয় প্রযুক্তিবিদ্যা প্রতিষ্ঠান (বিএইচইউ) বারাণসী বা ইন্ডিয়ান ইনস্টিটিউট অব টেকনোলজি (বিএইচইউ) বারাণসী (আইআইটি বিএইচইউ) ভারতের উত্তরপ্রদেশ রাজ্যের বারাণসী শহরে অবস্থিত একটি সরকারি প্রযুক্তি বিশ্ববিদ্যালয়। বেনারস ইঞ্জিনিয়ারিং কলেজ হিসাবে ১৯১৯ সালে প্রতিষ্ঠিত, এটি ১৯৬৮ সালে বেনারস হিন্দু বিশ্ববিদ্যালয়ের ইনস্টিটিউট অব টেকনোলজিতে পরিণত হয়। এটি ২০১২ সালে ভারতীয় প্রযুক্তিক প্রতিষ্ঠান হিসাবে মনোনীত হয়েছিল। আইআইটি (বিএইচইউ) বারাণসীতে ১৬ টি বিভাগ, ৩ টি আন্তঃ-শৃঙ্খলা বিদ্যালয় ও ১ টি মানববিদ্যা ও সামাজিক বিজ্ঞান বিভাগ রয়েছে। এটি বেনারস হিন্দু বিশ্ববিদ্যালয়ের বিদ্যায়তনের ভিতরে অবস্থিত, তবে প্রতিষ্ঠানটি বেনারস হিন্দু বিশ্ববিদ্যালয়ের উপর নির্ভরশীল নয়।